ຟີລິບປິນ ຢາກໃຫ້ ນັກທ່ອງທ່ຽວຕ່າງປະເທດ ໄປໃຊ້ຈ່າຍເງິນ ທີ່ກາຊີໂນໃໝ່ (ວີດີໂອ ພາສາລາວ)
ບັນດາເຈົ້າໜ້າທີ່ ກ່າວວ່າ ພວກເຂົາເຈົ້າຫວັງ ຢາກຫັນປ່ຽນ ມານີລາ ໃຫ້ເປັນຄືກັບ ມາເກົາ ໃນ ຂັ້ນຕໍ່ໄປ ຊຶ່ງໄດ້ເປັນສູນກາງ ການພະນັນ ຂອງເອເຊຍ ເປັນເວລາຍາວນານ.
ການທ່ອງທ່ຽວແມ່ນອຸດສາຫະກຳ ມູນຄ່າຫຼາຍພັນຕື້ດອນລາ ໃນປະເທດຟີລິບປີນ ມີພວກນັກທ່ອງທ່ຽວຕ່າງຊາດເກືອບ 5 ລ້ານຄົນ ເດີນທາງໄປຍັງຟີລິບປິນ ໃນປີແລ້ວນີ້ ບາງທີ ອາດແມ່ນຖືກດຶງດູດໂດຍ ຊາຍຫາດອັນສວຍງາມ ຂອງປະເທດ ເມືອງຮ້ອນແຫ່ງນັ້ນ ແຕ່ Jason Strother ລາຍງານມາຈາກ ນະຄອນຫຼວງມານີລາ ວ່າ ຟີລິບປິນຫວັງ ທີ່ຈະດຶງດູດເອົາພວກ ນັກທ່ອງທ່ຽວໃນຈຳນວນຫຼາຍຂຶ້ນ ໃຫ້ໄປໃຊ້ຈ່າຍເງິນຢູ່ໃນບ່ອນ ຫລິ້ນການພະນັນ ຫລື ກາຊີໂນໃໝ່ຂອງຕົນ ສິງມີລາຍລະອຽດ ມາສະເໜີທ່ານ ເວລາພວກນັກທ່ອງທ່ຽວນາໆຊາດ ເດີນທາງໄປຮອດນະຄອນຫຼວງຂອງຟີລິບປິນ ພວກເຂົາເຈົ້າບໍ່ຕ້ອງເດີນທາງໄປໄກ ເພື່ອໄປຫຼິ້ນກາຊີໂນ ສະຖານທີ່ຫຼິ້ນກາຊີໂນ ທີ່ເອີ້ນວ່າ Entertainment City ຫລືເມືອງບັນເທິງ ແມ່ນຕັ້ງຢູ່ຕິດກັນກັບສະໜາມບິນລະຫວ່າງຊາດ ໃນຈຳນວນ ກາຊີໂນ 4 ແຫ່ງທີ່ມີການວາງແຜນໄວ້ວ່າຈະສ້າງນັ້ນ ເວລານີ້ ສອງແຫ່ງແມ່ນເປີດແລ້ວ ອັນນີ້ແມ່ນຮວມທັງສະຖານທີ່ຕາກອາກາດໃໝ່ ທີ່ເອີ້ນວ່າ The City of Dreams ຫຼືເມືອງແຫ່ງຄວາມຝັນ ເວລາສະຖານທີ່ແຫ່ງນີ້ ໄຂຂຶ້ນໃນເດືອນກຸມພານັ້ນ ບັນດາເຈົ້າໜ້າທີ່ໃນວົງການພະນັນ ກ່າວວ່າ ໂຮງແຮມແລະບ່ອນຫລິ້ນກາຊີໂນແຫ່ງນີ້ ຈະຊ່ອຍຫັນປ່ຽນ ມານີລາ ເປັນ ມາເກົາແຫ່ງຕໍ່ໄປ ມາເກົາແມ່ນໄດ້ ເປັນສູນກາງຫຼິ້ນການພະນັນຂອງເອເຊຍ ມາຕັ້ງແຕ່ດົນນານ ທ່ານ Carlo Velasco ນັກຂຽນຂ່າວການເດີນທາງ ທີ່ມີຫ້ອງການຕັ້ງຢູ່ໃນນະຄອນຫຼວງມານີລາ ກ່າວວ່າ ເມືອງຂອງທ່ານຍັງຈະຕ້ອງໄດ້ພັດທະນາອີກຫລາຍຢູ່ ກ່ອນມັນຈະເປັນໄປໄດ້ ແຕ່ທ່ານກ່າວວ່າ ການມີກາຊີໂນຫຼາຍຂຶ້ນ ສາມາດເປັນສິ່ງທີ່ດີຂຶ້ນໄດ້ສຳຫລັບເສດຖະກິດ ທ້ອງຖິ່ນ ທ່ານ Velasco ກ່າວວ່າ ທ່ານ Velasco ກ່າວວ່າ ແລະເພື່ອທີ່ຈະເຮັດໃຫ້ອຸດສາຫະກຳການພະນັນຂອງມານີລາ ປະສົບຄວາມສຳເລັດນັ້ນ ພວກນັກການພະນັນຕ່າງຊາດນັ້ນ ແມ່ນຈຳເປັນທີ່ສຸດ ທ່ານ Carlo Velasco ກ່າວຕື່ມວ່າ ພວກນັກທ່ອງທ່ຽວຈີນ ໄດ້ເປັນຄົນຕ່າງຊາດ ຈຳນວນຫຼາຍ ອັນດັບ 4 ທີ່ໄປທ່ອງທ່ຽວໃນຟີລິບປິນໃນປີ 2014 ຜ່ານມານີ້ ນັກສັງເກດການບາງຄົນ ກ່າວວ່າ ຈີນແມ່ນ ເປັນຕະຫຼາດທີ່ຟີລິບປິນບໍ່ສາມາດທີ່ຈະຂ້າມຜ່ານໄປໄດ້ ທ່ານ Edieser De La Santa ອາຈາສອນຢູ່ສະຖາບັນການທ່ອງທ່ຽວເອເຊຍ ທີ່ມະຫາວິທະຍາໄລຟີລິບປິນ ກ່າວວ່າ: ແຕ່ວ່າ ນັບແຕ່ປັກກິ່ງ ໄດ້ອອກຄຳເຕືອນກ່ຽວກັບການເດີນທາງໄປຍັງຟີລິບປິນໃນທ້າຍປີແລ້ວນີ້ເປັນຕົ້ນມາ ຈຳນວນນັກທ່ອງທ່ຽວຈາກຈີນ ກໍໄດ້ຫລຸດລົງ ທ່ານ De La Santa ກ່າວວ່າ ນັ້ນເບິ່ງຄືວ່າ ຈະເປັນການແກ້ແຄ້ນ ຕໍ່ບັນຫາຂັດແຍ້ງ ກັບມານີລາ ເລື້ອງເຂດນ້ຳແດນດິນ  ໃນເຂດທະເລຈີນໃຕ້ນັ້ນ ທ່ານ De La Santa ກ່າວວ່າ ແຕ່ປາກົດວ່າ ກາຊີໂນ ເມືອງແຫ່ງຄວາມຝັນ ບໍ່ເປັນຫ່ວງນຳເລື້ອງກຸ່ມນັກທ່ອງທ່ຽວຈີນ ທີ່ຫລຸດຈຳນວນລົງນັ້ນ ເຈົ້າໜ້າທີ່ກາຊີໂນກ່າວວ່າ ພວກເຂົາເຈົ້າກຳລັງເພ່ງເລັງໃສ່ຕະຫຼາດ ໃນທ້ອງຖິ່ນ ແລະດຶງດູດເອົາພວກນັກການພະນັນ ຈາກເຂດອື່ນໆຂອງເອເຊຍ